**OPIS PREDMETU ZÁKAZKY**

**pre časť 1 - Zabezpečenie nákupu, dodávky a distribúcie elektriny**

Predmetom zákazky je zabezpečenie služieb **nákupu,** **dodávky a distribúcie elektrickej energie** (ďalej len „elektrina“)Poskytovateľom do odberných miest podľa konkrétnych potrieb verejného obstarávateľ a Prijímateľov po dobu trvania rámcovej dohody, v kvalite zodpovedajúcej špecifikácii uvedenej v Technických podmienkach prevádzkovateľa distribučnej sústavy, vrátane prevzatia zodpovednosti za odchýlku a jej prepravu distribučnou sústavou do jeho/ich cca 3 200 odberných miest elektriny na obdobie od 01.01.2019 – 31.12.2022, s predpokladaným množstvom odobratej elektrickej energie počas účinnosti rámcovej dohody cca 1 803 000 MWh. Budovy verejného obstarávateľa a Prijímateľov majú administratívny charakter.

Poskytovateľ zabezpečí komplexné služby spojené s nákupom, dodávkou a distribúciou elektriny na základe konkrétnych potrieb verejného obstarávateľa a Prijímateľov do odberných miest uvedených vo výzve na predkladanie ponúk v rámci opätovného otvorenia súťaže podľa § 83 ods. 5 písm. b) zákona.

Cenu za nákup, dodávku a distribúciu elektriny, podľa konkrétnych potrieb verejného obstarávateľa a Prijímateľov, bude Poskytovateľ stanovovať nasledovne:

1. **Náklady za distribučné služby budú účtované na základe platného Cenového rozhodnutia vydaného Úradom pre reguláciu sieťových rozhodnutí**
2. **Maximálna cena silovej elektriny za 1MWh elektriny = referenčná cena x koeficient Kel pre elektrinu**

**Referenčná cena pre elektrinu je stanovená nasledovne (maximálna hodnota):**

Referenčnú cenu 1MWh elektriny vypočíta uchádzač/poskytovateľ ako cenu „SLOVAK BASE LOAD FUTURES" s fyzickým vysporiadaním „ Settlement Price " na obchodnej platforme Power Exchange Central Európe PXE (ďalej len „cena PXE") – priemer za tri kalendárne mesiace predchádzajúce mesiacu, v ktorom dôjde k predkladaniu ponúk v rámci opätovného otvorenia súťaže podľa § 83 ods. 5 písm. b) zákona (v prípade, že nie je k dispozícii cena za tri mesiace vezme sa do úvahy obdobie, za ktoré je cena k dispozícii) v €/MWh, zverejnenej na stránke <https://www.pxe.cz/pxe_downloads/Results/PXE_Results/>  (napr. pre rok 2019: F PXE SK BL CAL-19 ). V prípade podpísania Realizačnej zmluvy na iné obdobie ako kalendárny rok sa cena vypočíta ako vážený priemer referenčných cien pre jednotlivé obdobia (mesiace; štvrťroky roky) a objemy, ktoré spadajú do zmluvného obdobia. V prípade, že sa umiestnenie príslušnej hodnoty PXE zmení, dodávateľ pre stanovenie ceny použije príslušnú hodnotu zo zodpovedajúceho dostupného umiestnenia z rovnakého zdroja ([www.pxe.cz](http://www.pxe.cz)), prípadne sa zmluvné strany dohodnú na inej zodpovedajúcej referenčnej cene.

**Koeficient Kel pre elektrinu:**

Koeficient Kel pre elektrinu (multiplikatívny koeficient) je bezrozmerné číslo **voči 1MWh elektriny** a je tvorený:

* nákladom na odchýlky
* maržou uchádzača/poskytovateľa, v ktorej sú zohľadnené všetky náklady uchádzača/poskytovateľa za všetky činnosti súvisiace s predmetom zákazky.

Poskytovateľ zabezpečí komplexné služby súvisiace s pravidelnou bezpečnou, stabilnou a komplexnou dodávkou elektriny do odberných miest odberateľa vrátane prevzatia zodpovednosti za odchýlky voči zúčtovateľovi odchýlok za každé odberné miesto odberateľa za týchto podmienok:

* Garancia dodávok elektriny po dobu platnosti realizačnej zmluvy,
* Služby dodávok elektriny bez sankcionovania (formou platby za neodobratú elektrinu) pri odbere 80 % až 120% zmluvného resp. objednaného množstva elektriny. V prípade, že zmluvné množstvo prekročí 120% použije sa na prekročený objem maximálne cena, ktorá sa vypočíta ako SLOVAK BASELOAD FUTURES cena obchodovaná na dennom trhu za obdobie, v ktorom došlo k prekročeniu vynásobená príslušným koeficientom podľa rámcovej dohody.
* **Maximálna cena za neodobratú elektrinu pri odbere menej ako 80 %** zmluvného/objednaného množstva bude najviac ½ zmluvnej ceny za **neodobratú elektrinu**
* Poskytovateľ sa zaväzuje distribuovať a dodávať elektrinu na základe Realizačnej zmluvy Objednávateľovi za cenu dohodnutú v Realizačnej zmluve, aj v prípade, ak odber elektriny presiahne pre určité odberné miesto predpokladaný objem odberu elektriny dohodnutý v
* Realizačnej zmluve až do výšky 120% z objednaného objemu elektriny. V prípade, že zmluvné množstvo prekročí 120% použije sa na prekročený objem maximálne cena, ktorá sa vypočíta ako vážený priemer ceny elektriny (cena PXE) obchodovanej denne, vynásobená príslušným koeficientom podľa dohody za obdobie, v ktorom došlo k prekročeniu.
* Odchýlka subjektu zúčtovania je rozdiel medzi dohodnutým množstvom elektriny a množstvom skutočne odobratej elektriny. Režim prenesenej zodpovednosti za odchýlku znamená preniesť na seba náklady s tým spojené a riziko nepredpokladaného zvýšenia priemernej ceny elektriny v dôsledku platby za odchýlky.
* Meranie množstva elektriny sa bude uskutočňovať meracím zariadením prevádzkovateľa distribučnej sústavy v mieste dodávky v súlade s platnými všeobecne záväznými právnymi predpismi, platným Prevádzkovým poriadkom PDS a Technickými podmienkami PDS. Náklady na výmenu, ciachovanie a servis meradla znáša dodávateľ,
* Povinnosťou dodávateľa elektrickej energie je dodržiavať a postupovať v súlade so všeobecne záväznými právnymi predpismi v oblasti energetiky a príslušnými vyhláškami, výnosmi a rozhodnutiami (ÚRSO).

Uvedené služby budú zabezpečené v zmysle realizačnej zmluvy o **združenej dodávke elektriny** a o **zabezpečení služieb jej distribúcie**.

**Zabezpečenie komplexných služieb spojených s bezpečnou, stabilnou a komplexnou dodávkou a distribúciou elektriny**

Poskytovateľ v rámci plnenia predmetu zákazky zabezpečí pre verejného obstarávateľa a Prijímateľov minimálne nasledovné komplexné služby spojené s bezpečnou, stabilnou a komplexnou dodávkou a distribúciou elektriny (administrácia dodávok elektriny):

- Každý jednotlivý odberateľ/verejný obstarávateľ/Prijímateľ bude mať zabezpečenú **individuálnu klientsku starostlivosť/obsluhu** pre všetky odberné miesta uvedené v jednotlivých realizačných zmluvách uzatvorených s konkrétnym poskytovateľom služieb zahrňujúcu aj odbornú podporu pri pripájaní nových odberných miest odberateľa/verejného obstarávateľa a Prijímateľov. Vzájomná komunikácia musí byť v slovenskom jazyku.

- Poskytovateľ poskytuje **službu elektronického portálu** zriadenú pre jednotlivých verejných obstarávateľov Prostredníctvom služby elektronického portálu môže používateľ využívať informácie o svojich odberných miestach, histórii spotreby.

- Umožnenie a možnosť spoločnej fakturácie za viacero odberných miest v správe jedného verejného obstarávateľa/Prijímateľa/odberateľa, pričom predmetom fakturácie budú aj služby za distribúciu elektriny.

- **Poradenstvo** zamerané na znižovanie nákladov verejných obstarávateľov/Prijímateľov/odberateľov spojených s dodávkou elektriny do odberných miest optimalizáciou charakteru odberu, úpravou a optimalizáciou nastavenia rezervovaných kapacít (úprava výšky a typu RK), minimalizáciou penále za dodávku jalovej elektriny. - Poradenstvo pre verejného obstarávateľa/Prijímateľov odberateľov zamerané na znižovanie spotreby elektriny.

- Meranie množstva elektriny sa bude uskutočňovať meracím zariadením prevádzkovateľa distribučnej sústavy v mieste dodávky v súlade s platnými všeobecne záväznými právnymi predpismi, platným Prevádzkovým poriadkom PDS a Technickými podmienkami PDS. Náklady na výmenu, ciachovanie a servis meradla znáša dodávateľ.

Zároveň sa Poskytovateľ v rámci plnenia predmetu zákazky pre verejného obstarávateľa a Prijímateľov bude riadiť minimálne nasledovnými pravidlami pri **fakturácii za komplexné služby** spojené s bezpečnou, stabilnou a komplexnou dodávkou vrátane distribúcie elektrickej energie:

- Poskytovateľ bude vystavovať faktúry spoločne za dodávku elektrickej energie a distribučné služby. Faktúra musí obsahovať všetky náležitosti stanovené platnými daňovými a účtovnými predpismi vrátane informácie podľa Zákona č. 251/2012 Z. z. o energetike a o zmene a doplnení niektorých zákonov.

- Odberateľ elektriny bude uhrádzať preddavky za dodávku elektriny a distribučné služby, pričom výška preddavkov, ich počet, termíny alebo spôsob platieb preddavkov sa môže počas trvania Realizačnej zmluvy zmeniť po dohode zmluvných strán.

- Poskytovateľ bude vystavovať Vyúčtovaciu faktúru za dodávku elektriny a distribučné služby pre Odberateľa **s mesačným odpočtom** k poslednému dňu príslušného mesiaca. Vo vyúčtovacej faktúre za dodávku elektriny a distribučné služby sa odpočítajú preddavky, ktoré boli Odberateľom uhradené Poskytovateľovi za príslušný mesiac.

- Poskytovateľ bude vystavovať Vyúčtovaciu faktúru za dodávku elektriny a distribučné služby pre Odberateľa **s ročným odpočtom** k poslednému dňu príslušného roka. Vo vyúčtovacej faktúre za dodávku elektriny a distribučné služby sa odpočítajú preddavky (ak boli uplatňované preddavky) , ktoré boli Odberateľom uhradené Poskytovateľovi za príslušný rok.

- Odberateľ uhradí Poskytovateľovi vyfakturovaný nedoplatok v lehote splatnosti faktúry. Poskytovateľ vráti Odberateľovi vyfakturovaný preplatok na účet Odberateľa v termíne do dátumu splatnosti faktúry.

- Prevádzkovateľ distribučnej sústavy vystavuje vyúčtovacie faktúry za prístup do distribučnej sústavy a distribúciu elektriny na základe odpočtu určeného meradla. Odpočet určeného meradla zabezpečí prevádzkovateľ distribučnej sústavy na konci fakturačného obdobia. Prevádzkovateľ distribučnej sústavy vykonáva odpočet určeného meradla na odbernom mieste.

- Verejný obstarávateľ/Objednávateľ si vyhradzuje právo, že v prípade zriadenia jeho ďalšieho odberného miesta, toto odberné miesto doplniť do Realizačnej zmluvy( Príloha č. 2 – Zoznam odberných miest) pri dodržaní tých istých podmienok dohodnutých v Realizačnej zmluve/Rámcovej dohode a to na základe písomného dodatku k zmluve vždy k prvému dňu nasledujúceho kalendárneho mesiaca.

Konkrétne odberné miesta budú uvedené vo výzve na predkladanie ponúk v rámci opätovného otvárania ponúk na zabezpečenie služieb súvisiacich s nákupom a dodávkou elektriny.